section_heading: Opis dobra
paragraph_text: Crkva neogotičkih stilskih karakteristika današnji izgled je dobila prilikom dogradnje manje barokne crkve krajem 19.stoljeća. Jednobrodna je, pravokutnog tlocrta s poligonalno zaključenim svetištem, sakristijom i zvonikom bočno uz glavno pročelje. U cijelosti je svođena. Inventar je djelomično barokni i ostatak je inventara stare crkve, a dijelom potječe iz 19. i početka 20.stoljeća.